**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS TARYBOS 2019 M. rugsėjo 26 D. SPRENDIMO NR. B1-191 „DĖL MOLĖTŲ RAJONO SAVIVALDYBĖS VIETINĖS RINKLIAVOS UŽ LEIDIMO ĮRENGTI IŠORINĘ REKLAMĄ IŠDAVIMĄ NUOSTATŲ PATVIRTINIMO“ PAKEITIMO**

2021 m. gruodis 23 d. Nr. B1-280

Molėtai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos rinkliavų įstatymo 12 straipsniu, atsižvelgdama į Molėtų rajono verslo tarybos siūlymą,

Molėtų rajono savivaldybės taryba n u s p r e n d ž i a:

1. Pakeisti Molėtų rajono savivaldybės vietinės rinkliavos už leidimo įrengti išorinę reklamą išdavimą nuostatus, patvirtintus Molėtų rajono savivaldybės tarybos 2019 m. rugsėjo 26 d. sprendimu Nr. B1-191 „Dėl Molėtų rajono savivaldybės vietinės rinkliavos už leidimo įrengti išorinę reklamą išdavimą nuostatų patvirtinimo“:

1. Pakeisti 5.1 papunktį ir jį išdėstyti taip:

„5.1. Vienkartinė įmoka – 20 Eur;“.

2. Pakeisti 7 punktą ir jį išdėstyti taip:

„7. Rinkliava už leidimo įrengti išorinę reklamą Molėtų rajono savivaldybėje išdavimą apskaičiuojama taip:

R P D T + V, kur:

R - apskaičiuota Rinkliava (Eur);

P - reklamos plotas (kv. m) -4 kv. m;

V - vienkartinė įmoka**.**

Reklamos plotas apskaičiuojamas pagal stačiakampio plotą, kai aukštis ir plotis matuojamas pagal labiausiai nutolusius įrenginio paviršiaus, skirto reklamai eksponuoti, taškus.

D - 1 kv. m Rinkliavos dydis (Eur);

T - leidimo galiojimo terminas (metai, mėnuo, dienos);“.

3. Pakeisti 10.4 papunktį ir jį išdėstyti taip:

„10.4. iškabų, kurių plotas ne didesnis kaip 4,0 kv. m. prie juridinio asmens ar juridinio asmens padalinio buveinės pastato, kurioje pateikta informacija, nurodanti juridinio asmens ar jo padalinio pavadinimą, arba prie juridinio asmens ar individualia veikla besiverčiančio fizinio asmens verslo vietos pateikta informacija, nurodanti juridinio asmens ar individualia veikla besiverčiančio asmens verslo pobūdį (parduotuvė, viešbutis, kirpykla ir pan.), savininkai. Iškaboje gali būti nurodytas prekių ar paslaugų tinklas, vėliava, emblema, individualia veikla besiverčiančio asmens vardas, pavardė, individualios veiklos vykdymo registracijos pažymos arba įsigyto verslo liudijimo numeris ar kita papildoma informacija (darbo laikas ir pan.).“

4. Pakeisti 15 punktą ir jį išdėstyti taip:

„15. Vietinės rinkliavos mokėtojai, po sprendimo priėmimo išduoti leidimą įrengti išorinę reklamą, sumoka apskaičiuoto dydžio vietinę Rinkliavą ne mažiau kaip už vienerius metus. Likusi nesumokėta vietinės Rinkliavos dalis gali būti mokama už kiekvienus ateinančius metus, bet ne vėliau kaip iki einamojo neapmokėto mėnesio 20 dienos. Jei išduodamas leidimas įrengti trumpalaikę (iki 1 mėnesio) išorinę reklamą, apskaičiuota vietinė Rinkliava sumokama visa vienu kartu. Vietinės Rinkliavos sumokėjimą patvirtina mokėjimo pavedimas su banko žyma arba mokėjimo kvitas. Leidimas įrengti išorinę reklamą išduodamas pateikus Rinkliavos sumokėjimą patvirtinantį dokumentą.“.

5.Pripažinti netekusiu galios Molėtų rajono savivaldybės tarybos 2021 m. gruodžio 23 d. sprendimą Nr. B1-271 „Dėl Molėtų rajono savivaldybės tarybos 2019 m. rugsėjo 26 d. sprendimo Nr. B1-191 „Dėl Molėtų rajono savivaldybės vietinės rinkliavos už leidimo įrengti išorinę reklamą išdavimą nuostatų patvirtinimo“ pakeitimo“.

Savivaldybės meras Saulius Jauneika